|  |
| --- |
| **OBRAZAC****sudjelovanja javnosti u internetskom savjetovanju o nacrtu prijedloga odluke** **ili drugog općeg akta**  |
| **Naziv nacrta odluke ili drugog općeg akta o kojem se provodi savjetovanje** | Nacrt prijedloga Odluke o izmjenama i dopunama Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada i usluga povezanih s javnom uslugom u Gradu Zagrebu |
| **Naziv gradskog upravnog tijela nadležnog za izradu nacrta**  | **Gradski ured za energetiku zaštitu okoliša i održivo gospodarenje otpadom** |
| **Obrazloženje razloga i ciljeva koji se žele postići donošenjem akta**  | Člankom 28. stavkom 1. Zakona o održivom gospodarenju otpadom (Narodne novine, broj 94/13, 73/17, 14/19 i 98/19) propisano je da je jedinica lokalne samouprave dužna, između ostalog, na svom području osigurati obavljanje javne usluge prikupljanja miješanog komunalnog otpada, i biorazgradivog komunalnog otpada i usluge povezane sa javnom uslugom na način propisan navedenim Zakonom te uredbom iz članka 29. stavka 10. istoga Zakona, a člankom 30. stavkom 7. istoga Zakona propisano je da predstavničko tijelo jedinice lokalne samouprave donosi odluku o načinu pružanja javne usluge prikupljanja miješanog komunalnog otpada i prikupljanja biorazgradivog komunalnog otpada koja podrazumijeva prikupljanje tog otpada na određenom području pružanja usluge putem spremnika od pojedinih korisnika i prijevoz tog otpada do ovlaštene osobe za obradu tog otpada. Sukladno Uredbi o gospodarenju komunalnim otpadom (Narodne novine, broj 50/17) Grad Zagreb je donio Odluku o načinu pružanja javne usluge prikupljanja miješanog komunalnog otpada i biorazgradivog komunalnog otpada i usluga povezanih s javnom uslugom u Gradu Zagrebu koja je objavljena u Službenom glasniku Grada Zagreba broj 2/2018.Dana 14. rujna 2019. godine na snagu je stupila Uredba o izmjenama i dopunama uredbe o gospodarenju komunalnim otpadom (Narodne novine, broj 84/2019), koja je člankom 11. propisala kako su jedinice lokalne samouprave dužne uskladiti Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada u roku od tri mjeseca od dana stupanja na snagu navedene Uredbe.Predloženim izmjenama i dopunama Odluke usklađuju se odredbe Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada i usluga povezanih s javnom uslugom u Gradu Zagrebu, Službeni glasnik Grada Zagreba, broj 2/2018 sa Uredbom o izmjenama i dopunama uredbe o gospodarenju komunalnim otpadom (Narodne novine, broj 84/2019) osobito što se tiče odredbi o razvrstavanju korisnika javne usluge prikupljanja miješanog komunalnog otpada i prikupljanja biorazgradivog komunalnog otpada u kategorije korisnika kućanstvo i korisnika koji nije kućanstvo, s pripadajućim potkategorijama, propisuje se primjereni volumen spremnika, način predlaganja primjerenog volumena spremnika, odredbe o načinu odlaganja biootpada u višestambenim objektima, odredbe o broju odvoza krupnog (glomaznog ), zatim s propisuju odredbe o načinu izračuna i određivanju, te iznos cijene obvezne minimalne javne usluge za korisnike javne usluge razvrstane u kategoriju korisnika kućanstvo i potkategorije korisnika koji nisu kućanstvo, te u svezi sa tim i iznosi ugovornih kazni koje su propisane najviše do iznosa godišnje cijene obvezne minimalne javne usluge za kategorije korisnika usluge u koju je korisnik razvrstan. Nadalje, predloženim izmjenama i dopunama Odluke usklađene su i pojedine odredbe Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada i usluga povezanih s javnom uslugom u Gradu Zagrebu, Službeni glasnik Grada Zagreba, broj 2/2018 za koje se u primjeni navedene Odluke pokazalo da su neprovedive u praksi, te se vrši nomotehničko usklađenje pojedinih odredbi u skladu sa izmjenama i dopunama Uredbe te preciznije određenje pojedinih odredbi navedene Odluke. Također, predložena Odluka o izmjenama i dopunama odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada i usluga povezanih s javnom uslugom u Gradu Zagrebu sadrži i novi popis adresa reciklažnih dvorišta i naselja na području na kojima je uspostavljeno reciklažno dvorište, te popis potkategorija korisnika koji nisu kućanstva prema djelatnostima.Obzirom se navedenim izmjenama i dopunama Odluke propisuju odredbe kojima se uređuje pružanje javne usluge koja je usluga od općeg interesa, propisuju se prava i obveze korisnika usluga, te se uređuju pitanja koja su od interesa za opću dobrobit građana i pravnih osoba na području Grada Zagreba, savjetovanje i uključivanje javnosti u postupak donošenja provodi se u svrhu prikupljanja informacija o interesima, stavovima i prijedlozima javnosti. |
| **Razdoblje internetskog savjetovanja****od 08. studenoga do 08. prosinca 2019.*****(početak i završetak)*** |
| Ime i prezime osobe odnosno naziv predstavnika zainteresirane javnosti koja daje svoje primjedbe i prijedloge na predloženi nacrt |  |
| Interes, odnosno kategorija i brojnost korisnika koje predstavljate |  |
| Načelne primjedbe i prijedlozi na predloženi nacrt akta s obrazloženjem | **Već kada se donosila postojeća Odluka reagirali smo komentarima da je ona manjkava te će uzrokovati kaos u prikupljanju otpada i neće donijeti pravedne cijene mjesečnih računa, što se pokazalo točnim i eskaliralo posebice u proteklih godinu dana. U sustavu kanti na javnim površinama bez kontrole i redovitog odvoza, s naplatom koja ne poštuje zakonsko načelo 'plati koliko baciš', najviše su kažnjeni oni koji se trude odvajati i reciklirati. Prema službenim podacima Ministarstva okoliša za 2018. godinu Zagreb reciklira svega 10% komunalnog otpada, a ima cilj od 50% do 2020. godine, što je ovakvim sustavom nedostižno te ga je potrebno temeljito promijeniti. Ove izmjene Odluke donose drastično poskupljenje. Iako se Grad Zagreb izgovara da zbog Uredbe mora porasti cijena, to nije točno, zato što Uredba nigdje nije propisala da iznos fiksnog dijela računa mora biti ovako visok te nije propisala da omjer fiksnog i varijabilnog mora biti negativan po varijabilni dio, tj. po mogućnost građana da kroz varijabilni dio utječu na svoje račune. Predložena naplata je nepravedan udar na džepove građana i građanki te od njega treba odustati, a Odluku temeljito revidirati i izmijeniti kako bi se sustav odvojenog prikupljanja unaprijedio.** **Ove izmjene neće doprinijeti nikakve pomake, nego degradirati već ionako lošu Odluku. Odluku je potrebno u cijelosti preispitati i uskladiti sa zakonskim načelima kao što su „odvojeno prikupljanje na kućnom pragu pod kontrolom“, „onečiščivač plaća“ i „plati koliko baciš“ koja se ne poštuju u potpunosti što uzrokuje nepravednu naplatu i nekontrolirano kaotično prikupljanje otpada u Zagrebu. Zahtijevamo da se prijedlog izmjena Odluke povuče sa dnevnog reda sjednice Gradske skupštine, da se Odluka temeljito revidira sukladno komentarima koje su već 2017. građani i građanke poslali u sklopu javnog savjetovanja, te da se ne usklađuje s izmjenama Uredbe o komunalnom otpadu iz rujna 2019. tako dugo dok se ne riješe postupci utvrđivanja ustavnosti samih izmjena Uredbe jer je poznato da je** [**više od 20 gradova i općina pokrenulo postupak za ocjenu suglasnosti s Ustavom RH i Zakonom o održivom gospodarenju otpadom**](https://www.24sata.hr/news/uredba-je-korak-unatrag-na-sudu-ruse-skuplji-odvoz-smeca-659059)**. Ukoliko se izmjene Uredbe i ustanove pravilnima, nevezano za to, svejedno su potrebne temeljite izmjene Odluke, jer je propisala niz odredbi koje čine sustav odvojenog prikupljanja otpada u Zagrebu neefikasnim, a naplatu nepravednom i nemotivirajućom. U komentarima na članke ćemo iznijeti neke od opaski zašto je model propisan ovom Odlukom, pa i njenim izmjenama koje su sada upućene u javno savjetovanje, štetan za okoliš i interes građana i građanki Zagreba.**  |
| Primjedbe i prijedlozi na pojedine članke nacrta prijedloga akta s obrazloženjem | **Članak 5.**U članku 7. iza stavka 1. dodaju se novi stavci 2., 3. i 4. koji glase:„Primjereni volumen spremnika za miješani komunalni otpad kod korisnika usluga iz kućanstva, koji koriste zajedničke spremnike za miješani komunalni otpad, iznosi minimalno 40 litara po pojedinom korisniku.“**Kategorija „primjereni volumen“ ne odgovara zakonskom načelu „plati koliko baciš“ koje se odnosi na to da korisnici trebaju platiti samo miješani komunalni otpad kojeg proizvedu. Uvođenjem ove kategorije doći će do nepravde jer dio korisnika neće proizvoditi količine koje se ovdje propisuju kao „primjereni volumen“ pa će oni, iako će imati manje miješanog otpada, plaćati više, što je nepravedno i nezakonito suprotno spomenutom zakonskom načelu. Pravedna naplata mora biti bazirana na stvarno predanim količinama miješanog otpada te davatelj usluge mora osigurati takvu uslugu sukladno Zakonu o održivom gospodarenju otpadom. Rješenja za uspostavu takve usluge su brojna i primjenjena diljem EU, pa i u hrvatskim gradovima (barkodirane vrećice, mali spremnici sukladno potrebama korisnika, vaganje količina i sl.). Samo komunalno poduzeće Čistoća izradilo je analizu da bi joj za puno napredniji sustav od ovog koji se predlaže trebalo značajno manje ljudi nego što je trošak ovog sustava pa ne vidimo prepreku za njegovom uspostavom, tim više što ovaj sustav „primjerenog volumena“ ne poštuje zakonska načela.** **Članak 13.**U članku 23. stavku 3. alineji 2. iza riječi: „nije pogodna za stanovanje“ dodaje se zarez i riječi: „odnosno za poslovnu djelatnost“.Stavak 5. mijenja se i glasi: „Cijena obvezne minimalne javne uključuje troškove nabave i održavanja opreme za prikupljanje otpada, prijevoza otpada, obrade otpada (osim troškova zbrinjavanja miješanog komunalnog otpada), troškove nastale radom reciklažnih i mobilnih reciklažnih dvorišta, prijevoza i obrade glomaznog otpada i vođenja propisanih evidencija i izvješćivanja u vezi s javnom uslugama.“Iza stavka 5. dodaju se novi stavci od 6. do 9. koji glase:„Cijena obvezne minimalne javna usluge i usluge povezane s javnom uslugom na području Grada Zagreba za korisnike javne usluge razvrstane u kategoriju korisnika kućanstvo iznosi 68,57 kuna (s PDV).**Ovaj iznos cijene obavezne minimalne javne usluge udar je na džepove građana i građanke, posebice imajući u vidu činjenicu da će njega morati plaćati svi, bez obzira koliko otpada imali. To je nepravedno, neprihvatljivo i nezakonito s obzirom da zakonsko načelo „plati koliko baciš“ propisuje da su korisnici dužni plaćati samo količinu predanog miješanog komunalnog otpada. Nema nikakvog smisla da građani i građanke plaćaju toliki iznos. Nabava opreme te plaćanje obrade otpada privatnicima ne smiju biti na trošak građanima i građankama! Umjesto da ulaže u vlastitu infrastrukturu za obradu otpada Grad Zagreb skupo plaća privatnicima obradu određenih vrsta poput glomaznog otpada kojeg može obrađivati u vlastitom centru za ponovnu uporabu i zarađivati na prodaji sirovina. Takvu nesmotrenu i lošu politiku ne smiju plaćati građani, oni nisu krivci za loše odluke gradske vlasti!**Cijena obvezne minimalne javna usluge i usluge povezane s javnom uslugom na području Grada Zagreba za korisnike javne usluge razvrstane u potkategorije korisnika koji nisu kućanstvo: - za potkategoriju I iznosi 119,99 kn (s PDV)- za potkategoriju II iznosi 85,71 kn (s PDV)- za potkategoriju III iznosi 154,28 kn (s PDV)- za potkategoriju IV iznosi 137,14 kn (s PDV)- za potkategoriju V iznosi 102,85 kn (s PDV)- za potkategoriju VI iznosi 188,56 kn (s PDV)- za potkategoriju VII iznosi 205,71 kn (s PDV)**Ove cijene su puno previsoke s obzirom na veoma nisku kvalitetu usluge koju pruža komunalno poduzeće, te su izračunate po nepravednom modelu plaćanja i potrebno je od njih odustati.****Članak 15.**Članak 25. mijenja se i glasi:„Kada korisnici javne usluge razvrstani u kategoriju korisnika kućanstvo i korisnici javne usluge razvrstani u kategoriju korisnika koji nije kućanstvo koriste zajednički spremnik za miješani komunalni otpad, a nije postignut sporazum o njihovim udjelima, korisnicima javne usluge razvrstanim u kategoriju korisnika koji nije kućanstvo dodijelit će se zasebni standardizirani spremnici za miješani komunalni otpad, biootpad, otpadni papir i karton te vreće za otpadnu plastiku i otpadnu metalnu ambalažu.**Bilo kakvo postizanje sporazuma o udjelima u zajedničkom spremniku nema smisla s obzirom da Grad propisuje „primjereni volumen“ pa građani i građanke neće moći birati volumen shodno svojim potrebama. Također, koliki god volumen korisnici odabbrali, na ovaj se način sporazumnim dogovorom nikako neće moći odrediti odgovara li odabrani udio volumena uistinu proizvedenom otpadu. U prijevodu, ovakav način naplate putem volumena nema nikakvog smisla jer se neće plaćati shodno zakonskim načelima prema stvarno proizvedenim količinama miješanog komunalnog otpada.** Do dodjele zasebnih standardiziranih spremnika prema prethodnom stavku ovoga članka, kao kriterij za određivanje udjela korisnika javne usluge razvrstanog u kategoriju korisnika koji nije kućanstvo koristit će se omjer broja jedna i ukupnog broja svih korisnika javne usluge razvrstanih u kategoriju korisnika kućanstvo i korisnika koji nije kućanstvo na obračunskom mjestu.“.**Neprihvatljivo je da se kriterij za određivanje udjela po kojem će se vršiti naplata koristi raspodjela omjera jednako na sve. To će značiti da će brojni korisnici plaćati nepravedne mjesečne račune čak i za onaj otpad kojeg ne proizvedu. Grad Zagreb trebao je odavno osigurati spremnike i vrećice koji su adekvatni za pravilnu naplatu po količini te su ovakva rješenja suprotna zakonskim načelima te ih se ne smije primjenjivati već hitno osigurati svu potrebnu infrastrukturu, a ovu Odluku formirati na način da pravedno naplaćuje odvoz otpada shodno stvarno predanim količinama miješanog komunalnog otpada, kako i propisuje Zakon o održivom gospodarenju otpadom.** **Članak 17.**U članku 30. stavak 1. mijenja se i glasi: „Korisnik usluge iz kategorije kućanstva dužan je platiti iznos ugovorne kazne od 800,00 kn, a korisnik usluge iz kategorije koji nisu kućanstvo iznos ugovorne kazne od 1.000,00 kn za sljedeće postupke:- ako ne koristi javnu uslugu i ne predaje miješani komunalni otpad, biorazgradivi komunalni otpad i krupni (glomazni) otpad davatelju usluge iz članka 3. ove odluke, - ako na svom obračunskom mjestu ne postupa s otpadom na način kojim se ne dovodi u opasnost ljudsko zdravlje, ne dovodi do rasipanja otpada oko spremnika i ne uzrokuje pojavu neugode drugoj osobi zbog mirisa otpada, **S obzirom da se biootpad odvozi prerijetko postoji velika mogućnost da će sadržaj spremnika izazvati neugodne mirise iz kante dok čeka odvoz komunalnog poduzeća. Dakle, budući da broj odvoza nije adekvatan vrsti otpada koja ima takva svojstva da zahtijeva češći odvoz, nema nikakve osnove da se korisnicima naplaćuju kazne, tim više što ni vrsta kanti ni njihova dezinfekcija nije adekvatna i prilagođena potrebama korisnika. Biootpad se mora odvoziti češće, kante moraju biti pod ključem i čipirane, moraju biti antimikrobne te se moraju češće dezinficirati.** - ako se prilikom primopredaje otpada utvrdi da sadržaj u spremniku za biootpad ili otpadni papir i karton ili otpadnu plastiku i otpadnu metalnu ambalažu, ne odgovara vrsti otpada primopredaja kojeg se obavlja, - ako u spremnik za miješani komunalni otpad „ili za biootpad ili otpadni papir i karton ili otpadnu plastiku i otpadnu metalnu ambalažu“ odloži problematičan otpad koji sadrži opasne tvari ili je onečišćen opasnim tvarima (npr. boje i lakove, ambalažu onečišćenu opasnim tvarima, kiseline, lužine, lijekove, akumulatore, pesticide, maziva ulja i sl.), **Na koji će se način utvriditi da je točno određena osoba postupala nepravilno s otpadom? S obzirom da u višestambenim zgradama nije uspostavljen adekvatan sustav odvojenog prikupljanja biootpada i ostalih vrsta otpada (papir. itd.) te se ne može utvrditi tko, što i u kojoj količini ubacuje u spremnik, nema nikakvih valjanih osnova da se korisnicima naplaćuju kazne, posebice je neprihvatljivo da se, zbog nemogućnosti utvrđivanja počinitelja prekršaja, kazna naplati cijeloj zgradi pa i onima koji svejedno postupaju s otpadom. To je neprihvatljivo. Potrebno je osigurati pravilan sustav odvojenog prikupljanja koji je kontroliran, nadziran kamerama ili na drugi način te tek potom uvesti sankcije za nepropisno gospodarenje otpadom.** Iza stavka 1. dodaje se novi stavak 2. koji glasi:„Korisnik usluge dužan je platiti iznos ugovorne kazne i za sljedeće postupke:- ako ne omogući davatelju usluge označavanje spremnika kojim već raspolaže sukladno ovoj odluci, ugovorna kazna iznosi 500,00 kuna;- ako ne postupa sa spremnikom na svom obračunskom mjestu sukladno ovoj odluci, ugovorna kazna iznosi 500,00 kuna;- ako je uništio ili oštetio spremnik dodijeljen korisniku usluge za prikupljanje miješanog komunalnog otpada i biorazgradivog komunalnog otpada, ugovorna kazna iznosi 250,00 kuna.“.**Kako će se znati tko je počinio kakvo nepropisno djelo sa spremnikom? Neprihvatljivo je da se građane tjera da vrše ulogu komunalnih redara. Također, budući da je većina spremnika na javnim površinama izvan zaključanih prostora, njima mođe pristupiti bilo tko i oštetiti ih te korisnici za to ne bi trebali snositi krivicu jer nemogu 0-24 nadgledati svoj spremnik. Dakle, ova Odluka i njene odredbe pa tako i kazne su besmislene s obzirom da Odlukom nije propisan adekvatan sustav kontrole.**  |
| Ime i prezime osobe (ili osoba) koja je sastavljala primjedbe i prijedloge ili osobe koja predstavlja zainteresiranu javnost, e-mail ili drugi podaci za kontakt |  |
| Datum dostavljanja |  |

**Važna napomena:**

**Popunjeni obrazac dostaviti na adresu elektroničke pošte:** **savjetovanje-gospodarstvo@zagreb.hr** **zaključno do 08. 12. 2019.**

**Po završetku savjetovanja, sve pristigle primjedbe/prijedlozi biti će javno dostupni na internetskoj stranici Grada Zagreba. Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca.**

**Anonimni, uvredljivi i irelevantni komentari neće se objaviti.**